Z A P I S N I K

1. konstituirajuće sjednice Vijeća Mjesnog odbora Gajevo, održane 25. lipnja 2021.


Sjednica se održava u velikoj dvorani u Područnom uredu Trešnjevka, Park Stara Trešnjevka 2, dvorana 314, s početkom u 12:00 sati.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednicom predsjedava Marijana Hrestak voditeljica Područnog odsjeka Trešnjevka-jug.
Nakon intoniranja himne Republike Hrvatske i kraćeg pozdravnog govora predsjedateljica konstatira nazočnost 9 od 9 članova Vijeća i otvara konstituirajuću sjednicu Vijeća Mjesnog odbora Gajevo.
NAZOČNI IZABRANI ČLANOVI VIJEĆA:

Ivan Bubić, Liliana Čuk, Ivan Kartelo, Jozo Kosir, Sanda Malbaša, Sandra Prlenda Perkovac, Tihana Soljankić, Maja Trut, Danijel Vrkljan
OSTALI NAZOČNI:


- Marijana Hrestak, voditeljica Područnoga odsjeka Trešnjevka-jug


- Zvonimir Mikša, stručni referent u Gradskom uredu za mjesnu samoupravu

- Anton Ljevar, stručni referenti u Gradskom uredu za mjesnu samoupravu

            - Afan Mehmedović, viši stručni referent u Gradskom uredu za mjesnu samoupravu

            - Božidarka Ciglar, viša stručna suradnica u Gradskom uredu za mjesnu samoupravu

Na prijedlog predsjedateljice Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća
Mjesnog odbora Gajevo 

3. Polaganje prisege članova Vijeća

4. Izbor predsjednika Vijeća
5. Izbor potpredsjednika Vijeća

6. Pitanja i prijedlozi
Predsjedateljica pojašnjava da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 


Na temelju uvida u službene rezultate izbora članova Vijeća Mjesnog odbora Gajevo konstatiram da je najviše glasova dobila kandidacijska lista: MOŽEMO! – POLITIČKA PLATFORMA – ZAGREB JE NAŠ! – NOVA LJEVICA – ZELENA ALTERANTIVA – ODRŽIVI RAZVOJ HRVATSKE – ZA GRAD te da je prvi izabrani član Vijeća na toj listi gospodin Slaven Vukasović. 

Budući da prvi izabrani član Vijeća stavlja svoj mandat u mirovanje, sjednicu će do izbora predsjednika Vijeća voditi druga članica Vijeća izabrana na istoj kandidacijskoj listi, gospođa Tihana Soljankić.
Sjednicom nastavlja predsjedavati izabrana članica Vijeća gospođa Tihana Soljankić.

Ad 1. Osnivanje i izbor Mandatnog povjerenstva
Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno, donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Gajevo (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Sandra Prlenda Perkovac;


za članove:        1. Ivan Bubić  i




   2. Maja Trut.
Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 
Predsjedatelj predlaže 10 minutnu stanku te Vijeće nastavlja s radom u 12:15.

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Gajevo s prijedlogom za verifikaciju mandata članovima Vijeća 
Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 

Predsjedatelj otvara raspravu.


Bez rasprave Vijeće jednoglasno, donosi

Z A K LJ U Č A K

o Izvješću Mandatnog povjerenstva

           I. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora Gajevo:


1.IVAN BUBIĆ  
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

2. LILIANA ČUK                     
          SDP

3. IVAN KARTELO            
MOŽEMO!, ZAGREB JE NAŠ!, NL, Zelena alternativa – ORaH, ZA GRAD
4. JOZO KOSIR                                        MOST

5. SANDA MALBAŠA
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

6. SANDRA PRLENDA PERKOVAC    MOŽEMO!, ZAGREB JE NAŠ!, NL, Zelena alternativa – ORaH, ZA GRAD

7. TIHANA SOLJANKIĆ              
MOŽEMO!, ZAGREB JE NAŠ!, NL, Zelena alternativa – ORaH, ZA GRAD

8. MAJA TRUT                      
         HDZ,HSLS,HSU

9. DANIJEL VRKLJAN                          DOMOVINSKI POKRET – DP ZELENA LISTA


II. Ovaj će se Zaključak dostaviti Gradskom uredu za mjesnu samoupravu, Ulica grada Vukovara 56a.

Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se spisu./

Ad 4. Izbor predsjednika Vijeća

Predsjedateljica obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
Prijedlog da se za predsjednicu izabere Tihana Soljankić podnijeli su članovi: Ivan Kartelo, Ivan Bubić i Sanda Malbaša. 
Prijedlog se prilaže spisu./
Predsjedatelj otvara raspravu.


Budući da nitko ne traži riječ, predsjedatelj poziva izabrane članove Vijeća da se o prijedlogu izjasne dizanjem ruke.

Za kandidatkinju Tihanu Soljankić glasovalo je 6 članova Vijeća, uz 2 glasa protiv i 1 glas suzdržan.


Predsjedatelj utvrđuje da je Tihana Soljankić dobila većinu glasova svih članova Vijeća i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Gajevo

1. Za predsjednika Vijeća Mjesnog odbora Gajevo izabrana je Tihana Soljankić.

        
2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednik zahvaljuje članovima Vijeća na ukazanom joj povjerenju i nastavlja predsjedati.
Ad 5. Izbor potpredsjednika Vijeća 

Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
Prijedlog da se za potpredsjednicu izabere Sanda Malbaša podnijeli su članovi: Ivan Bubić, Tihana Soljankić i Sandra Prlenda Perkovac. /Prijedlog se prilaže spisu./
Predsjednik otvara raspravu.


Budući da nitko ne traži riječ, predsjednik poziva izabrane članove Vijeća da se o prijedlogu izjasne dizanjem ruke. 


Za kandidatkinju Sandu Malbašu glasovalo je 6 članova Vijeća, a 2 člana Vijeća protiv i  1 suzdržan.
Predsjednica utvrđuje da Sanda Malbaša dobila većinu glasova svih članova Vijeća i konstatira da Vijeće donosi
Z A K LJ U Č A K

o izboru potpredsjednice Vijeća Mjesnog odbora Gajevo

1. Za potpredsjednicu Vijeća Mjesnog odbora Gajevo izabrana je Sanda Malbaša.


2. Ovaj zaključak bit će objavljen na oglasnoj ploči u sjedištu Mjesnog odbora.

Potpredsjednica zahvaljuje članovima Vijeća na ukazanom joj povjerenju.
Ad 6. Pitanja i prijedlozi

Predsjednica Vijeća upućuje članove Vijeća da predaju popunjene upitnike o osobnim podacima, izjave i potpisane prisege djelatnicima Gradskog ureda za mjesnu samoupravu.

Predsjednica Vijeća obavještava članove Vijeća o terminu sljedeće sjednice.
Budući da nitko od članova ne traži riječ, predsjednica konstatira  da je dnevni red iscrpljen i zaključuje konstituirajuću sjednicu.
Dovršeno u 12:25 sati.

Zagreb, 25. lipnja 2021.

         Predsjednica
Afan Mehmedović





Vijeća Mjesnog odbora

   Gajevo
                                                                                                                              Tihana Soljankić, v. r.
